Thermo Service

Thermo Service er et norsk skipsrederi etablert i 2015. Rederiet har to bløggebåter i 2022. Bløggemaskiner om bord i bløggebåtene avliver, bløgger og kjøler ned fisken, før skipene transporterer den ferdig bløgget til fiskemottak. Ett av skipene brukes til nødslakting. Rederiets hovedkontor ligger i 2022 i Alfabygget i Austevoll.

Virksomhet 
Thermo Service eier i 2022 to bløggebåter, MS «Hordabas» og MS «Hordafjell». Rederiet drifter også avlusingslekteren «Thermoservice2». Thermo Service hadde 27 ansatte i begynnelsen av 2022. Ingebrigt Gunnar Landa (f. 1970) er i 2022 daglig leder i rederiet.

MS «Hordafjell» henter og bløgger fisk, hovedsakelig for oppdrettsselskapene Blom Fiskeoppdrett og Kobbevik og Furuholmen Oppdrett, før den leverer fisken ferdig bløgget til fiskemottak. MS «Hordabas» brukes hovedsakelig som nødslaktebåt. Skipet slakter fisk som blir skadet, eller dør, for eksempel på grunn av påkjenninger under avlusning eller annen behandling.

Historie 
Thermo Service AS ble etablert den 26. mai 2015. Rederiet ble stiftet som et datterselskap av Blom Fiskeoppdrett og Kobbevik og Furuholmen Oppdrett, som eier 50 % hver av Thermo Service. Da MS «Hordabas» ble levert til rederiet, økte antall ansatte med åtte. Rundt ett år senere, ved leveringen av MS «Hordafjell», steg antallet ansatte med tolv.

I 2020 hadde selskapet den 7. høyeste omsetningen i Austevoll kommune i bransjen produksjon av matfisk, bløtdyr, krepsdyr og pigghuder i hav- og kystbasert akvakultur. Thermo Service var nummer 40 med høyest omsetning i Vestland i samme bransje. I Norge lå rederiet på 106. plass.

Flåte

Økonomi 
I 2020 hadde Thermo Service rundt 48,5 millioner norske kroner i driftsinntekter. Dette var mer enn det dobbelte av driftsinntektene for 2019. Ett år senere, i 2021, lå driftsresultatet til rederiet på 55,5 millioner kroner, 13,6 prosent mer enn i 2020.

Referanser

Eksterne lenker 
 

 
Artikler i sjøfart-prosjektet